title: 2011/12/EU: A Bizottság határozata ( 2011. január 12. ) az Európai Kutatási Tanács létrehozásáról szóló 2007/134/EK határozat módosításáról

text:
               13.1.2011

               HU

               Az Európai Unió Hivatalos Lapja

               L 9/5

         A BIZOTTSÁG HATÁROZATA
   (2011. január 12.)
   az Európai Kutatási Tanács létrehozásáról szóló 2007/134/EK határozat módosításáról
   (2011/12/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Közösség kutatási, technológiafejlesztési és demonstrációs tevékenységekre vonatkozó hetedik keretprogramjáról (2007–2013) szóló, 2006. december 18-i 1982/2006/EK európai parlamenti és tanácsi határozatra (1) és különösen annak 2. és 3. cikkére,
   tekintettel az Európai Közösség kutatási, technológiafejlesztési és demonstrációs tevékenységekre vonatkozó hetedik keretprogramjának (2007–2013) végrehajtására irányuló „Ötletek” egyedi programról szóló, 2006. december 19-i 2006/972/EK tanácsi határozatra (2) és különösen annak 4. cikke (2) és (3) bekezdésére,
   mivel:

               (1)

               A 2007/134/EK bizottsági határozattal (3) létrejött az Európai Kutatási Tanács (EKT).

               (2)

               Az „Ötletek” egyedi program rendelkezéseinek megfelelően, a tudományos kiválóság, az autonómia, a hatékonyság és az átláthatóság kritériumai alapján, a tudományos tanács teljes körű részvételével sor került az EKT struktúráinak és mechanizmusainak független átvilágítására. Az átvilágítóbizottság több kiigazítást is javasolt egyrészt az Európai Kutatási Tanács hatékonyságának növelése céljából, másrészt annak érdekében, hogy az érdekeltek koherensebb képet kaphassanak az EKT tevékenységéről.

               (3)

               Az átvilágítás alapján, az EKT teljes fenntarthatóságának biztosítása iránti igényre is figyelemmel az „Európai Kutatási Tanács: világszínvonalú kiválóságra törekedve” címmel a Tanácshoz és az Európai Parlamenthez intézett közleményében (4) a Bizottság meghatározta az EKT fejlesztésének második szakaszában követendő célokat. A közlemény az EKT működésének hatékonyabbá tétele, ezáltal pedig az „Ötletek” egyedi program hatékony és eredményes végrehajtása érdekében több konkrét feladatot is megjelöl.

               (4)

               A közlemény értelmében szükséges egységes, világos és egyértelmű képet adni és biztosítani az EKT stratégiája és működtetése közötti zavartalan összhangot mind a 2008/37/EK bizottsági határozattal (5) létrehozott Az Európai Kutatási Tanács Végrehajtó Ügynöksége (ERCEA), mind a tudományos tanács tevékenysége szempontjából, továbbá koherens, integrált kommunikációs stratégiát kidolgozni.

               (5)

               A tudományos tanács tagjai, különösen pedig elnöke és alelnökei személyes elkötelezettségének elismeréseként helyénvaló bevezetni, hogy az említett személyek a tudományos tanács plenáris ülésein való részvételükért tiszteletdíjban részesüljenek. A tiszteletdíjnak tükröznie kell a tudományos tanács tagjainak felelősségét, és megállapítása szabályainak igazodniuk kell a hasonló tagállami testületekre irányadó szabályokhoz. Ugyancsak helyénvaló gondoskodni egy, a tudományos tanács jövőbeni lehetséges tagjainak azonosítását végző, állandó jelleggel működő kiválasztó bizottság finanszírozásáról.

               (6)

               Szükséges biztosítani, hogy a tudományos tanács elnöke és alelnökei részére a hetedik keretprogram „koordinációs és támogatási cselekvések” finanszírozási eszközének felhasználásával a jövőben is nyújtható legyen helyi támogatás.

               (7)

               A tudományos tanács alapító tagjainak megbízatása 2011. február 1-jén lejár, és szükség van a tudományos tanácsnak a 2007/134/EK határozat 4. cikkének (6) bekezdése szerinti, szakaszos megújítására. Az új tagok kiválasztása független jelölőbizottság segítségével és a 2007/134/EK határozat 4. cikkének (4) bekezdésével összhangban történt, és magában foglalta a Parlamentnek és a Tanácsnak készített jelentést is. A jelölőbizottság ajánlásokat tett a tudományos tanács szakaszos megújítására, a Bizottság pedig elfogadta ezeket az ajánlásokat.

               (8)

               Ezért a 2007/134/EK határozatot megfelelőképpen módosítani kell,

         A KÖVETKEZŐKÉPPEN HATÁROZOTT:
   1. cikk
   A 2007/134/EK határozat a következőképpen módosul:

               1.

               Az 1. cikk helyébe a következő szöveg lép:
               „1. cikk
               Létrehozás
               Az »Ötletek« egyedi program végrehajtása céljából a 2007. február 2-tól2013. december 31-ig terjedő időszakra létrejön az Európai Kutatási Tanács. Az Európai Kutatási Tanács egy tudományos tanácsból, valamint a 2008/37/EK bizottsági határozattal (6) létrehozott Az Európai Kutatási Tanács Végrehajtó Ügynökségéből áll.

               2.

               A 3. cikk a következő (3) bekezdéssel egészül ki:
               „(3)   Az »Ötletek« egyedi program koherens és eredményes végrehajtása, valamint az EKT működésének tudományos és igazgatási szempontjai közötti fokozott összhang biztosítása érdekében a tudományos tanács és Az Európai Kutatási Tanács Végrehajtó Ügynöksége együttműködik egymással. Ezen együttműködés keretében gondoskodnak az EKT tevékenységének koherens kommunikálásáról és egy, az EKT működésének különböző aspektusaival foglalkozó közös internetes honlap létrehozásáról.”

               3.

               A 4. cikk a következőképpen módosul:

                           a)

                           A (4) bekezdés helyébe a következő szöveg lép:
                           „(4)   A testület jövőbeni tagjait az I. mellékletben meghatározott tényezők és kritériumok alapján egy, a tudományos tanáccsal egyeztetett független és átlátható kiválasztási eljárással a Bizottság nevezi ki; a kiválasztási eljárás során egyeztetni kell a tudományos közösséggel, és arról jelentés formájában be kell számolni az Európai Parlamentnek és a Tanácsnak. A jövőbeni tagok kinevezéséről a 45/2001/EK rendeletnek megfelelően közleményt kell közzétenni. Mindezek érdekében független szakértőkből tiszteletdíjas szakértői csoportként magas szintű, állandó jelleggel működő kiválasztó bizottság hozható létre; a kiválasztó bizottság tagjainak tiszteletdíját az »Ötletek« egyedi program működési költségvetéséből kell finanszírozni.”

                           b)

                           A (9) bekezdést el kell hagyni.

               4.

               Az 5. cikk a következőképpen módosul:

                           a)

                           A (4) bekezdés helyébe a következő szöveg lép:
                           „(4)   A tudományos tanács a Bizottságnak tartozik felelősséggel, folyamatos, szoros kapcsolatot tart fenn a Bizottsággal és Az Európai Kutatási Tanács Végrehajtó Ügynökségével, és mindezek érdekében megteszi a szükséges intézkedéseket.”

                           b)

                           A (6) bekezdés helyébe a következő szöveg lép:
                           „(6)   A Bizottság biztosítja a tudományos tanács autonóm és független működéséhez szükséges információkat és segítségnyújtást. A tudományos tanács elnökének és alelnökének nyújtandó helyi ügyviteli vagy tanácsadási támogatás céljából az 1982/2006/EK határozat III. mellékletében említett koordinációs és támogatási cselekvés vehető igénybe.”

                           c)

                           A cikk a következő (8) bekezdéssel egészül ki:
                           „(8)   A tudományos tanács a III. mellékletben meghatározott eljárással jogosult hozzáférni Az Európai Kutatási Tanács Végrehajtó Ügynöksége birtokában lévő dokumentumokhoz és adatokhoz.”

               5.

               A 6. cikk a következőképpen módosul:

                           a)

                           A (3) és (4) bekezdés helyébe a következő szöveg lép:
                           „(3)   A tudományos tanács elfogadja ügyrendjét, amelyben megállapítja az e cikk (1) bekezdésében előírt választások részletes szabályait, továbbá elfogadja a titoktartásra, az összeférhetetlenség lehetséges eseteire, valamint – a 45/2001/EK rendelettel összhangban – a személyes adatok feldolgozására vonatkozó etikai kódexet.
                           (4)   A tudományos tanács a munkája által megkövetelt gyakorisággal, de legfeljebb évente ötször plenáris ülést tart. A plenáris ülésekről összefoglaló jegyzőkönyvet kell készíteni, és azt közzé kell tenni az EKT weboldalán.”

                           b)

                           A cikk a következő (6) bekezdéssel egészül ki:
                           „(6)   A tudományos tanács tagjaiból állandó bizottságokat, munkacsoportokat és a tudományos tanács meghatározott feladatait ellátó más struktúrákat hozhat létre.”

               6.

               A 8. cikk helyébe a következő szöveg lép:
               „8. cikk
               Tiszteletdíj és az ülésekkel kapcsolatos kiadások
               (1)   A tudományos tanács tagjai az általuk elvégzett feladatok elismerése céljából a tudományos tanács plenáris ülésein való részvételükért tiszteletdíjban részesülnek. A tiszteletdíjat és az utazási és tartózkodási költségeket az »Ötletek« egyedi program működési költségvetésére kell terhelni. A tiszteletdíj összegét és a vonatkozó végrehajtási szabályokat a IV. melléklet állapítja meg.
               (2)   A plenáris üléseken kívüli, más ülések vonatkozásában Az Európai Kutatási Tanács Végrehajtó Ügynöksége a tudományos tanács tagjainak a feladataik ellátásához szükséges utazási és – az adott eset körülményeinek megfelelően – tartózkodási költségeit a Bizottságnak a külső szakértők költségtérítésére vonatkozó belső szabályai (7) szerint téríti meg. Az Európai Kutatási Tanács Végrehajtó Ügynöksége előzetes jóváhagyásával a tudományos tanács működéséhez szükséges ilyen más ülésekkel és találkozókkal kapcsolatban felmerülő utazási és tartózkodási költségek is megtéríthetők.

               7.

               A II. melléklet helyébe az e határozat mellékletében szereplő szöveg lép.

               8.

               A 2007/134/EK határozat kiegészül az e határozathoz csatolt III. és IV. melléklettel.

         2. cikk
   Ez a határozat elfogadásának napján lép hatályba.

      Kelt Brüsszelben, 2011. január 12-én.

            a Bizottság részéről

         Máire GEOGHEGAN-QUINN

            a Bizottság tagja

      (1)  HL L 412., 2006.12.30., 1. o.

      (2)  HL L 400., 2006.12.30., 244. o.

      (3)  HL L 57., 2007.2.24., 14. o.

      (4)  COM(2009) 552 végleges.

      (5)  HL L 9., 2008.1.12., 15. o.

      (6)  HL L 9., 2008.1.12., 15. o.”

      (7)  A Bizottság C(2007) 5858 határozata.”

      MELLÉKLET
      „
            II. MELLÉKLET

               AZ EKT TUDOMÁNYOS TANÁCS TAGJAINAK JEGYZÉKE

                        Név és intézmény

                        A megbízatás vége

                        Claudio BORDIGNON, San Raffaele Tudományos Intézet, Milano

                        2013. február 1.

                        Nicholas CANNY, National University of Ireland, Galway

                        2013. december 31.

                        Sierd A. P. L. CLOETINGH, Amszterdami Szabadegyetem

                        2013. április 26.

                        Mathias DEWATRIPONT, Université Libre de Bruxelles

                        2013. február 1.

                        Tomasz DIETL, Lengyel Tudományos Akadémia

                        2013. december 31.

                        Daniel DOLEV, Jeruzsálemi Héber Egyetem

                        2013. december 31.

                        Carlos M. DUARTE, Spanyol Tudományos Kutatási Tanács, Mallorca

                        2013. április 26.

                        Daniel ESTEVE, CEA Saclay

                        2013. december 31.

                        Pavel EXNER, Doppler Intézet, Prága

                        2013. december 31.

                        Hans-Joachim FREUND, Fritz-Haber-Intézet, Berlin

                        2013. február 1.

                        Timothy HUNT, London Research Institute

                        2013. december 31.

                        Carl-Henrik HELDIN, Ludwig Rákkutató Intézet

                        2013. december 31.

                        Norbert KROÓ, Magyar Tudományos Akadémia

                        2013. február 1.

                        Maria Teresa LAGO, Portói Egyetem

                        2013. február 1.

                        Henrietta L. MOORE, Cambridge-i Egyetem

                        2013. április 26.

                        Helga NOWOTNY, Wissenschaftszentrum, Bécs

                        2013. december 31.

                        Christiane NÜSSLEIN-VOLHARD, Max Planck Fejlődésbiológiai Intézet, Tübingen

                        2013. február 1.

                        Alain PEYRAUBE, CNRS, Párizs

                        2013. december 31.

                        Jens ROSTRUP-NIELSEN, Haldor Topsoe A/S

                        2013. február 1.

                        Mart SAARMA, Helsinki Egyetem

                        2013. december 31.

                        Anna TRAMONTANO, Római La Sapienza Egyetem

                        2013. december 31.

                        Isabelle VERNOS, Centre Regulació Genómica, Barcelona

                        2013. december 31.

            III. MELLÉKLET

               HOZZÁFÉRÉS A DOKUMENTUMOKHOZ ÉS AZ ADATOKHOZ

               Hozzáférés a dokumentumokhoz és az adatokhoz

                        1.

                        Feladatainak ellátása érdekében a tudományos tanács hozzáférést igényelhet Az Európai Kutatási Tanács Végrehajtó Ügynöksége birtokában lévő dokumentumokhoz, és kérheti Az Európai Kutatási Tanács Végrehajtó Ügynöksége birtokában lévő adatok feldolgozását.

                        2.

                        Azokon az anyagokon túlmenően, amelyekhez a tudományos tanács a dokumentumokhoz való nyilvános hozzáférésre irányadó szabályok (1) alapján jogosult hozzáférni, Az Európai Kutatási Tanács Végrehajtó Ügynöksége – az Európai Unió jogában a személyes adatok bizalmas kezelése, biztonsága és védelme vonatkozásában előírt kötelezettségek teljesítésével, az e kötelezettségek által kijelölt határon belül – köteles a tudományos tanács rendelkezésére bocsátani mindazokat a dokumentumokat és adatokat, amelyekre annak feladatai ellátásához szüksége van.

                        3.

                        A tudományos tanács tagjai ezeket a dokumentumokat és adatokat kötelesek bizalmasan kezelni, és kizárólag azokra a célokra és azon feladataik ellátása érdekében felhasználni, amelyekre megkapták őket.

                        4.

                        Az adatokhoz és a dokumentumokhoz való jogosulatlan hozzáférés, valamint az adatok és a dokumentumok másnak való jogellenes átadásának, véletlenszerű vagy jogellenes megsemmisítésének, elveszésének és módosulásának megakadályozása érdekében meg kell hozni azokat a megfelelő szervezeti és technikai intézkedéséket, amelyek szükségesek a hozzáférés és a feldolgozás biztonságának és bizalmas voltának biztosításához.

               Hozzáférés a személyes adatokhoz

                        5.

                        A tudományos tanács azon tagjai, akik a személyes adatok feldolgozásával összefüggésben személyes adatok birtokába jutnak, kötelesek ezeket a személyes adatokat a 45/2001/EK rendelet és a 95/46/EK európai parlamenti és tanácsi irányelv (2) rendelkezéseinek megfelelő szintű védelemben részesíteni.

                        6.

                        A tudományos tanács tagjai a személyes adatokat csak azokkal a célokkal és feladatokkal összeegyeztethető módon dolgozhatják fel, amelyekre megkapták őket.

                        7.

                        A tudományos tanács tagjai az összegyűjtött és feldolgozott személyes adatok jogszerűségével, megfelelőségével, relevanciájával, pontosságával, szükségességével és időbeli korlátozottságával összefüggésben kötelesek kellő gondosságot tanúsítani.

               Információszolgáltatás

                        8.

                        Abban az esetben, ha a dokumentumokhoz és az adatokhoz való hozzáférés vagy a személyes adatokhoz való hozzáférés biztosítására a személyes adatok védelmével, a bizalmas kezeléssel, a védelemmel vagy közérdekkel összefüggő okból nincs lehetőség, Az Európai Kutatási Tanács Végrehajtó Ügynöksége írásban ismerteti a tudományos tanáccsal a hozzáférés megtagadásának okait, továbbá átad a tudományos tanácsnak minden olyan, az adott kérdéshez kapcsolódó információt, amelyet az irányadó szabályozás szabta keretek között átadhatónak ítél.

            IV. MELLÉKLET

               Az EKT tudományos tanácsának tagjai számára a tudományos tanács plenáris ülésein való részvételéért fizetendő tiszteletdíj és a vonatkozó végrehajtási szabályok

            Évente legfeljebb öt plenáris ülés vonatkozásában a plenáris ülésen való részvételért fizetendő tiszteletdíjról és az üléssel összefüggő utazási és tartózkodási költségek megtérítéséről eseti felkérőlevélben, az alábbi szabályoknak megfelelően kell rendelkezni.
            A tudományos tanács ülései rendesen másfél naposak.
            A tudományos tanács tagjainak tiszteletdíja a tudományos tanács plenáris ülésén való teljes részvétel esetén 2 000 EUR, részleges részvétel esetén 1 000 EUR.
            A tudományos tanács alelnökeinek tiszteletdíja a tudományos tanács plenáris ülésén való teljes részvétel esetén 3 500 EUR, részleges részvétel esetén 1 750 EUR.
            A tudományos tanács elnökének tiszteletdíja a tudományos tanács plenáris ülésén való teljes részvétel esetén 5 000 EUR, részleges részvétel esetén 2 500 EUR.
            A kifizetést Az Európai Kutatási Tanács Végrehajtó Ügynökségének igazgatója vagy kellően meghatalmazott helyettese engedélyezi a tudományos tanács elnöke és Az Európai Kutatási Tanács Végrehajtó Ügynöksége igazgatója vagy kellően meghatalmazott helyetteseik által ellenjegyzett jelenléti ív alapján. A jelenléti íven minden egyes tag esetében jelezni kell, hogy az adott személy az ülés teljes időtartamán jelen volt-e (»teljes jelenlét«), vagy csak annak egy részén (»részleges jelenlét«).
         ”

         (1)  Az Európai Parlament és a Tanács 1049/2001/EK rendelete (2001. május 30.) az Európai Parlament, a Tanács és a Bizottság dokumentumaihoz való nyilvános hozzáférésről (HL L 145., 2001.5.31., 43. o.).

         (2)  HL L 281., 1995.11.23., 31. o.


title: 2012/496/EU: A Tanács határozata ( 2010. december 2. ) a mezőgazdasági és a feldolgozott mezőgazdasági termékekre, a halakra és a halászati termékekre vonatkozó kölcsönös liberalizációs intézkedésekről, továbbá az egyrészről az Európai Közösségek és azok tagállamai, másrészről a Marokkói Királyság közötti társulás létrehozásáról szóló euromediterrán megállapodás módosításáról, valamint az ahhoz csatolt 1., 2. és 3. jegyzőkönyvnek és azok mellékleteinek felváltásáról szóló, az Európai Unió és a Marokkói Királyság között levélváltás formájában létrejött megállapodás aláírásáról

text:
               7.9.2012

               HU

               Az Európai Unió Hivatalos Lapja

               L 241/1

         A TANÁCS HATÁROZATA
   (2010. december 2.)
   a mezőgazdasági és a feldolgozott mezőgazdasági termékekre, a halakra és a halászati termékekre vonatkozó kölcsönös liberalizációs intézkedésekről, továbbá az egyrészről az Európai Közösségek és azok tagállamai, másrészről a Marokkói Királyság közötti társulás létrehozásáról szóló euromediterrán megállapodás módosításáról, valamint az ahhoz csatolt 1., 2. és 3. jegyzőkönyvnek és azok mellékleteinek felváltásáról szóló, az Európai Unió és a Marokkói Királyság között levélváltás formájában létrejött megállapodás aláírásáról
   (2012/496/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben 218. cikke (5) bekezdésével,
   tekintettel az Európai Bizottság javaslatára,
   mivel:

               (1)

               A 2000. március 1-jétől hatályos, az egyrészről az Európai Közösségek és azok tagállamai, másrészről a Marokkói Királyság közötti társulás létrehozásáról szóló euromediterrán megállapodás (1) (a továbbiakban: társulási megállapodás) 16. cikke előírja a mezőgazdasági és a feldolgozott mezőgazdasági termékek, a halak és a halászati termékek kétoldalú kereskedelmének fokozatos liberalizációját.

               (2)

               Az EU–Marokkó Társulási Tanács 2005 júliusában az európai szomszédsági politikához kapcsolódó olyan cselekvési tervet fogadott el, amely célja a mezőgazdasági és a feldolgozott mezőgazdasági termékek, a halak és a halászati termékek kereskedelmének további liberalizációja.

               (3)

               A Tanács 2005. október 14-én felhatalmazta a Bizottságot, hogy a Marokkói Királysággal megkötött társulási megállapodás keretében tárgyalásokat folytasson e cél érdekében.

               (4)

               2009. december 14-én a Bizottság az Unió nevében lezárta a társulási megállapodás módosítására irányuló, levélváltás formájában létrehozandó megállapodásról (a továbbiakban: a megállapodás) folytatott tárgyalásokat.

               (5)

               A megállapodást alá kell írni,

         ELFOGADTA EZT A HATÁROZATOT:
   1. cikk
   A mezőgazdasági és a feldolgozott mezőgazdasági termékekre, a halakra és a halászati termékekre vonatkozó kölcsönös liberalizációs intézkedésekről, továbbá az egyrészről az Európai Közösségek és azok tagállamai, másrészről a Marokkói Királyság közötti társulás létrehozásáról szóló euromediterrán megállapodás módosításáról, valamint az ahhoz csatolt 1., 2. és 3. jegyzőkönyvnek és azok mellékleteinek felváltásáról szóló, az Európai Unió és a Marokkói Királyság között levélváltás formájában létrejött megállapodást a Tanács az Unió nevében jóváhagyja, figyelemmel az említett megállapodás megkötésére (2).
   2. cikk
   A Tanács elnöke felhatalmazást kap, hogy kijelölje a megállapodásnak az Európai Unió nevében történő aláírására jogosult személyt.
   3. cikk
   Ez a határozat az elfogadásának napján lép hatályba.

      Kelt Brüsszelben, 2010. december 2-án.

            a Tanács részéről

            az elnök

         M. WATHELET

      (1)  HL L 70., 2000.3.18., 2. o.

      (2)  A megállapodás szövegét a megkötésről szóló határozattal együtt teszik közzé.


title: A Tanács (EU) 2016/1316 határozata (2016. július 26.) a Tanács elnökségének gyakorlásáról szóló európai tanácsi határozat végrehajtási rendelkezéseinek megállapításáról és a Tanács előkészítő szerveinek elnöki tisztéről szóló 2009/908/EU határozat módosításáról

text:
                  2.8.2016

                  HU

                  Az Európai Unió Hivatalos Lapja

                  L 208/42

            A TANÁCS (EU) 2016/1316 HATÁROZATA
      (2016. július 26.)
      a Tanács elnökségének gyakorlásáról szóló európai tanácsi határozat végrehajtási rendelkezéseinek megállapításáról és a Tanács előkészítő szerveinek elnöki tisztéről szóló 2009/908/EU határozat módosításáról
      AZ EURÓPAI UNIÓ TANÁCSA,
      tekintettel az Európai Unióról szóló szerződésre,
      tekintettel az Európai Unió működéséről szóló szerződésre,
      tekintettel a Tanács elnökségének gyakorlásáról szóló, 2009. december 1-jei 2009/881/EU európai tanácsi határozatra (1), és különösen annak 4. cikkére,
      mivel:

                  (1)

                  A Tanács a 2009/908/EU határozattal (2) megállapította azt a sorrendet, amely szerint az Európai Unió tagállamai a 2007. január 1-jétől2020. június 30-ig tartó időszakban betöltik a Tanács elnöki tisztét, valamint az említett sorrend szerinti elnökségeket három tagállamból álló csoportokba osztotta.

                  (2)

                  Az Európai Unió 2013. július 1-jén egy új tagállammal, Horvátországgal bővült.

                  (3)

                  Egy tagállam, bár kormánya az EUSZ 50. cikke szerint erről még nem tett bejelentést, nyilvánosságra hozta azt a szándékát, hogy ki fog lépni az Unióból. E körülmény figyelembevétele érdekében, a szóban forgó tagállam jogait és kötelezettségeit nem érintve, módosítani kell a tanácsi elnökségek sorrendjét.

                  (4)

                  Célszerű, hogy a Tanács a közeljövőre vonatkozóan meghatározza a Tanács elnöki tiszte betöltésének sorrendjét. Ezt a sorrendet a Szerződésekben és a 2009/881/EU európai tanácsi határozatban foglalt kritériumokkal összhangban kell meghatározni. A 2009/908/EU határozatot ennek megfelelően módosítani kell,

            ELFOGADTA EZT A HATÁROZATOT:
      1. cikk
      A Tanács elnökségének gyakorlásáról szóló európai tanácsi határozat végrehajtási rendelkezéseinek megállapításáról és a Tanács előkészítő szerveinek elnöki tisztéről szóló, 2009. december 1-jei 2009/908/EU tanácsi határozat a következőképpen módosul:

                  (1)

                  Az 1. cikk helyébe a következő szöveg lép:
                  „1. cikk
                  A Tanács elnökségét a 2017. július 1-jétől2030. december 31-ig tartó időszakban betöltő tagállamok sorrendjét, valamint az e sorrend szerinti elnökségeknek a három tagállamból álló csoportokba osztását e határozat I. melléklete határozza meg.”;

                  (2)

                  A 3. cikk helyébe a következő szöveg lép:
                  „3. cikk
                  A Tanács 2029. december 31-ét megelőzően határoz a Tanács elnökségét 2031. január 1-jétől betöltő tagállamok sorrendjéről.”;

                  (3)

                  A 2009/908/EU tanácsi határozat I. mellékletének szövege helyébe az e határozat mellékletében foglalt szöveg lép.

            2. cikk
      Ez a határozat az elfogadása napján lép hatályba.
      Ezt a határozatot 2017. július 1-jétől kell alkalmazni.
      Ezt a határozatot az Európai Unió Hivatalos Lapjában ki kell hirdetni.

         Kelt Brüsszelben, 2016. július 26-án.

               a Tanács részéről

               az elnök

            M. LAJČÁK

         (1)  HL L 315., 2009.12.2., 50. o.

         (2)  A Tanács 2009/908/EU határozata (2009. december 1.) a Tanács elnökségének gyakorlásáról szóló európai tanácsi határozat végrehajtási rendelkezéseinek megállapításáról és a Tanács előkészítő szerveinek elnöki tisztéről (HL L 322., 2009.12.9., 28. o.).

         MELLÉKLET

               „I. MELLÉKLET

                  Tervezet – A tanácsi elnökségek táblázata
                   (*)

                           Hollandia (**)

                           január–június

                           2016

                           Szlovákia (**)

                           július–december

                           2016

                           Málta (**)

                           január–június

                           2017

                           Észtország

                           július–december

                           2017

                           Bulgária

                           január–június

                           2018

                           Ausztria

                           július–december

                           2018

                           Románia

                           január–június

                           2019

                           Finnország

                           július–december

                           2019

                           Horvátország

                           január–június

                           2020

                           Németország

                           július–december

                           2020

                           Portugália

                           január–június

                           2021

                           Szlovénia

                           július–december

                           2021

                           Franciaország

                           január–június

                           2022

                           Cseh Köztársaság

                           július–december

                           2022

                           Svédország

                           január–június

                           2023

                           Spanyolország

                           július–december

                           2023

                           Belgium

                           január–június

                           2024

                           Magyarország

                           július–december

                           2024

                           Lengyelország

                           január–június

                           2025

                           Dánia

                           július–december

                           2025

                           Ciprus

                           január–június

                           2026

                           Írország

                           július–december

                           2026

                           Litvánia

                           január–június

                           2027

                           Görögország

                           július–december

                           2027

                           Olaszország

                           január–június

                           2028

                           Lettország

                           július–december

                           2028

                           Luxemburg

                           január–június

                           2029

                           Hollandia

                           július–december

                           2029

                           Szlovákia

                           január–június

                           2030

                           Málta

                           július–december

                           2030

            (*)  Az Egyesült Királyságot tagállamként megillető jogokat és kötelezettségeket nem érintve.

            (**)  A jelenlegi trió tájékoztatási céllal szerepel e mellékletben.”.


title: 2010/443/CFSP: A Tanács 2010/443/KKBP határozata ( 2010. augusztus 11. ) az Európai Unió közép-ázsiai különleges képviselője megbízatásának meghosszabbításáról

text:
               12.8.2010

               HU

               Az Európai Unió Hivatalos Lapja

               L 211/29

         A TANÁCS 2010/443/KKBP HATÁROZATA
   (2010. augusztus 11.)
   az Európai Unió közép-ázsiai különleges képviselője megbízatásának meghosszabbításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére, 31. cikke (2) bekezdésére és 33. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2006. október 5-én elfogadta a 2006/670/KKBP együttes fellépést (1), amely Pierre MOREL-t nevezte ki az Európai Unió közép-ázsiai különleges képviselőjévé (a továbbiakban: EUKK).

               (2)

               A Tanács 2010. február 22-én elfogadta a 2010/112/KKBP határozatot (2), amely az EUKK megbízatását 2010. augusztus 31-ig meghosszabbította.

               (3)

               Az EUKK megbízatását 2011. augusztus 31-ig meg kell hosszabbítani. Az EUKK megbízatása korábban is megszüntethető, amennyiben a Tanács az Európai Külügyi Szolgálat létrehozásáról szóló határozat hatálybalépését követően az Unió külügyi és biztonságpolitikai főképviselőjének (a továbbiakban: főképviselő) javaslata alapján így határoz.

               (4)

               Az EUKK a megbízatását olyan helyzetben látja el, amely rosszabbodhat és veszélyeztetheti a közös kül- és biztonságpolitikának a Szerződés 21. cikkében meghatározott célkitűzéseit,

         ELFOGADTA EZT A HATÁROZATOT:
   1. cikk
   Az Európai Unió különleges képviselője
   Pierre MOREL-nek mint a közép-ázsiai EUKK-nak a megbízatását a Tanács 2011. augusztus 31-ig meghosszabbítja. Az EUKK megbízatása korábban is megszüntethető, amennyiben a Tanács az Európai Külügyi Szolgálat létrehozásáról szóló határozat hatálybalépését követően a főképviselő javaslata alapján így határoz.
   2. cikk
   Politikai célkitűzések
   Az EUKK megbízatása az Unió közép-ázsiai politikai célkitűzésein alapul. E célkitűzések az alábbiakat foglalják magukban:

               a)

               a Közép-Ázsia és az Unió közötti jó és szoros kapcsolatok előmozdítása a vonatkozó megállapodásokban meghatározott közös értékek és érdekek alapján;

               b)

               a régióbeli stabilitás és a régió országai közötti együttműködés erősítéséhez való hozzájárulás;

               c)

               hozzájárulás a demokrácia, a jogállamiság, a felelősségteljes kormányzás, valamint az emberi jogok és az alapvető szabadságok tiszteletben tartásának erősítéséhez Közép-Ázsiában;

               d)

               a jelentős veszélyek – különösen az Európát közvetlenül érintő konkrét problémák – kezelése;

               e)

               az Unió eredményességének és látható jelenlétének fokozása a régióban, többek között az egyéb érintett partnerekkel és nemzetközi szervezetekkel – például az EBESZ-szel – való szorosabb együttműködésen keresztül.

         3. cikk
   Megbízatás
   (1)   E politikai célkitűzések megvalósítása érdekében az EUKK megbízatása a következő:

               a)

               az Unió átfogó politikai koordinációjának előmozdítása Közép-Ázsiában és az Uniónak a régióval fennálló külkapcsolatai következetességének biztosítása;

               b)

               az Unió külügyi és biztonságpolitikai főképviselője nevében és megbízatásával összhangban, a Bizottsággal és az elnökséggel együtt a Közép-Ázsiával folytatandó új partnerségről szóló uniós stratégia végrehajtási folyamatának figyelemmel kísérése, továbbá rendszeresen ajánlások és jelentések készítése a megfelelő tanácsi szerveknek;

               c)

               a Tanács segítése a Közép-Ázsiára vonatkozó átfogó politika továbbfejlesztésében;

               d)

               a Közép-Ázsiában bekövetkező politikai változások szoros nyomon követése a kormányokkal, parlamentekkel, igazságszolgáltatási szervekkel, a civil társadalommal és a tömegtájékoztatási eszközökkel való szoros kapcsolatok kialakítása és fenntartása útján;

               e)

               Kazahsztán, a Kirgiz Köztársaság, Tádzsikisztán, Türkmenisztán és Üzbegisztán ösztönzése a közös érdekű regionális kérdésekkel kapcsolatos együttműködésre;

               f)

               megfelelő kapcsolatok és együttműködés kialakítása a régió legfontosabb érintett szereplőivel, beleértve valamennyi érintett regionális és nemzetközi szervezetet, többek között a Sanghaj Együttműködési Szervezetet (SCO), az Eurázsiai Gazdasági Közösséget (EURASEC), az ázsiai párbeszédről és bizalomépítő intézkedésekről szóló konferenciát (CICA), a Kollektív Biztonsági Szerződés Szervezetét (CSTO), a Közép-ázsiai Regionális Gazdasági Együttműködés Programját (CAREC) és a Közép-ázsiai Regionális Információs és Koordinációs Központot (CARICC);

               g)

               hozzájárulás az EU emberi jogi politikájának és az EU emberi jogokra vonatkozó iránymutatásainak a végrehajtásához, különös tekintettel a konfliktus sújtotta térségekben élő nők és gyermekek helyzetére, elsősorban az e kérdést érintő fejlemények megfigyelése és kezelése révén;

               h)

               hozzájárulás – az EBESZ-szel szoros együttműködésben – a konfliktusmegelőzéshez és -megoldáshoz a hatóságokkal és egyéb helyi szereplőkkel (nem kormányzati szervezetekkel, politikai pártokkal, kisebbségekkel, vallási csoportokkal és azok vezetőivel) való kapcsolatok kialakítása útján;

               i)

               hozzájárulás a KKBP energiabiztonsági és kábítószer-ellenes elemeinek megfogalmazásához Közép-Ázsia tekintetében.

         (2)   Az EUKK támogatja a főképviselő munkáját, és folyamatosan felügyeli az Uniónak a régióban folyó valamennyi tevékenységét.
   4. cikk
   A megbízatás végrehajtása
   (1)   Az EUKK felel – a főképviselő felügyelete mellett – a megbízatás végrehajtásáért.
   (2)   A Politikai és Biztonsági Bizottság (a továbbiakban: PBB) kiemelt kapcsolatot tart fenn az EUKK-val és egyben az EUKK elsődleges kapcsolattartója a Tanács felé. A PBB – a megbízatás keretein belül és a főképviselő hatáskörének sérelme nélkül – stratégiai iránymutatást és politikai irányítást nyújt az EUKK számára.
   5. cikk
   Finanszírozás
   (1)   Az EUKK megbízatásával kapcsolatos kiadások fedezésére szánt pénzügyi referenciaösszeg a 2010. szeptember 1-jétől2011. augusztus 31-ig terjedő időszakra 1 250 000 EUR.
   (2)   A kiadásokat az Unió általános költségvetésére vonatkozó eljárásokkal és szabályokkal összhangban kell kezelni.
   (3)   A kiadások kezelése az EUKK és a Bizottság közötti szerződés tárgyát képezi. Az EUKK minden kiadásról köteles elszámolni a Bizottságnak.
   6. cikk
   A csoport létrehozása és összetétele
   (1)   Megbízatása és a rendelkezésre álló megfelelő pénzügyi eszközök keretein belül az EUKK felel csoportjának létrehozásáért. A csoportnak rendelkeznie kell a megbízatás által megkívánt, meghatározott politikai kérdésekre vonatkozó szakértelemmel. Az EUKK folyamatosan és haladéktalanul tájékoztatja a Tanácsot és a Bizottságot a csoport összetételéről.
   (2)   A tagállamok és az Unió intézményei javaslatot tehetnek olyan személyzet kirendelésére, amely az EUKK-t munkájában segíti. A tagállamok vagy az Unió intézményei által az EUKK mellé kirendelt személyzet javadalmazását az érintett tagállam, illetve az Unió érintett intézménye fedezi. A tagállamok által a Tanács Főtitkárságához kirendelt szakértőket is ki lehet helyezni az EUKK-hoz. A szerződéses nemzetközi alkalmazottaknak a tagállamok állampolgárainak kell lenniük.
   (3)   A kirendelt személyzet minden tagja a küldő állam vagy uniós intézmény közigazgatási fennhatósága alatt marad, és az EUKK megbízatásának érdekében jár el és végzi feladatát.
   7. cikk
   Az EUKK és személyzete részére biztosított kiváltságok és mentességek
   Az EUKK küldetésének és alkalmazottai feladatának elvégzéséhez és zökkenőmentes működéséhez szükséges kiváltságokról, mentességekről és egyéb garanciákról – adott esetben – a fogadó féllel/felekkel kell megállapodni. A tagállamok és a Bizottság minden ehhez szükséges támogatást megadnak.
   8. cikk
   Az EU minősített információk biztonsága
   Az EUKK és csoportjának tagjai tiszteletben tartják a Tanács biztonsági szabályzatának elfogadásáról szóló, 2001. március 19-i 2001/264/EK tanácsi határozatban (3) megállapított biztonsági alapelveket és minimumszabályokat, különösen az EU minősített információk kezelése során.
   9. cikk
   Az információkhoz való hozzáférés és logisztikai támogatás
   (1)   A tagállamok, a Bizottság és a Tanács Főtitkársága biztosítja, hogy az EUKK minden releváns információhoz hozzáférjen.
   (2)   Az uniós küldöttségek és/vagy a tagállamok – az adott esettől függően – logisztikai segítséget nyújtanak a térségben.
   10. cikk
   Biztonság
   Az EUKK – a Szerződés V. címe szerint az Unión kívül műveleti minőségben alkalmazott személyi állomány biztonságára vonatkozó uniós politikának megfelelően – megbízatásával és a hatásköre alá tartozó földrajzi terület biztonsági helyzetével összhangban, a közvetlenül az irányítása alá tartozó állomány biztonsága érdekében meghoz minden indokolt és megvalósítható intézkedést, elsősorban az alábbiakat:

               a)

               az adott misszióra vonatkozó és a Tanács Főtitkárságának iránymutatásán alapuló biztonsági terv létrehozása, amely tartalmazza a misszióra vonatkozó fizikai, szervezeti és eljárási biztonsági intézkedéseket, szabályozza az állomány biztonságos mozgását a misszió területére és a misszió területén belül, továbbá kiterjed a biztonsági események kezelésére és a misszió vészhelyzeti intézkedési és evakuálási tervére;

               b)

               annak biztosítása, hogy az Unión kívül alkalmazott teljes személyi állomány a misszió területén fennálló körülmények által megkövetelt, nagy kockázat elleni biztosítással rendelkezzen;

               c)

               annak biztosítása, hogy az Unión kívül telepítendő csoportjának valamennyi tagja – a helyi szerződéses személyzetet is beleértve – megfelelő, a missziónak a Tanács Főtitkársága általi biztonsági minősítéséhez igazodó biztonsági képzésben részesüljön a misszió területére való megérkezést megelőzően vagy azt követően;

               d)

               annak biztosítása, hogy a rendszeres biztonsági értékeléseket követően tett ajánlásokat végrehajtsák, valamint írásbeli jelentések benyújtása a félidős jelentések és a megbízatás végrehajtásáról szóló jelentések keretében a főképviselő, a Tanács és a Bizottság részére az ajánlások végrehajtásáról és egyéb biztonsági kérdésekről.

         11. cikk
   Jelentéstétel
   Az EUKK szóban és írásban rendszeresen jelentést tesz a főképviselőnek és a PBB-nek. Az EUKK szükség szerint a tanácsi munkacsoportoknak is jelentést tesz. A rendszeres írásbeli jelentéseket a COREU-hálózaton keresztül terjesztik. Az EUKK a főképviselő vagy a PBB ajánlására jelentést tehet a Külügyek Tanácsának.
   12. cikk
   Koordináció
   (1)   Az EUKK előmozdítja az Unión belüli átfogó politikai koordinációt. Elősegíti annak biztosítását, hogy minden helyszíni uniós eszközt koherens módon alkalmazzanak az Unió politikai céljainak megvalósítása érdekében. Ezért az EUKK tevékenységét össze kell hangolni a Bizottság, valamint az afganisztáni EUKK tevékenységével. Az EUKK rendszeresen tájékoztatja a tagállamok külképviseleteit és az uniós küldöttségeket.
   (2)   Az EUKK a helyszínen szoros kapcsolatot tart fenn az uniós küldöttségek vezetőivel és a tagállamok külképviseleteinek vezetőivel. Ezek minden tőlük telhetőt megtesznek annak érdekében, hogy az EUKK-nak megbízatása végrehajtásához segítséget nyújtsanak. Az EUKK a helyszínen lévő egyéb nemzetközi és regionális szereplőkkel is kapcsolatot tart.
   13. cikk
   Felülvizsgálat
   E határozat végrehajtását, valamint az Uniónak az érintett térségben történő egyéb hozzájárulásaival való összhangját rendszeresen felül kell vizsgálni. Az EUKK 2011. február végén az elért eredményekről szóló jelentést, a megbízatás végén pedig a megbízatás teljesítéséről szóló átfogó jelentést nyújt be a főképviselőnek, a Tanácsnak és a Bizottságnak.
   14. cikk
   Hatálybalépés
   Ez a határozat az elfogadásának napján lép hatályba.

      Kelt Brüsszelben, 2010. augusztus 11-én.

            a Tanács részéről

            az elnök

         S. VANACKERE

      (1)  HL L 275., 2006.10.6., 65. o.

      (2)  HL L 46., 2010.2.23., 27. o.

      (3)  HL L 101., 2001.4.11., 1. o.


title: 2008/373/EK: A Tanács határozata ( 2008. április 28. ) az egyrészről az Afrikai, Karibi és Csendes-óceáni államok csoportjának tagjai, másrészről az Európai Közösség és tagállamai között Cotonouban 2000. június 23-án aláírt partnerségi megállapodás módosításáról szóló megállapodás megkötéséről

text:
               17.5.2008

               HU

               Az Európai Unió Hivatalos Lapja

               L 129/44

      A TANÁCS HATÁROZATA

   (2008. április 28.)
   az egyrészről az Afrikai, Karibi és Csendes-óceáni államok csoportjának tagjai, másrészről az Európai Közösség és tagállamai között Cotonouban 2000. június 23-án aláírt partnerségi megállapodás módosításáról szóló megállapodás megkötéséről
   (2008/373/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre, és különösen annak 310. cikkére, összefüggésben a 300. cikk (2) bekezdése első albekezdésének második mondatával és a 300. cikk (3) bekezdésének második albekezdésével,
   tekintettel a Bizottság javaslatára,
   tekintettel az Európai Parlament hozzájárulására (1),
   mivel:

               (1)

               Az egyrészről az Afrikai, Karibi és Csendes-óceáni államok csoportjának tagjai, másrészről az Európai Közösség és tagállamai között aláírt partnerségi megállapodás (2) (a továbbiakban: a partnerségi megállapodás) 96. cikke szerint az a szerződő fél, amely a megerősített politikai párbeszéd lefolytatását követően úgy ítéli meg, hogy a másik szerződő fél elmulasztotta a partnerségi megállapodás 9. cikkében említett alapvető elvekkel kapcsolatos kötelezettsége teljesítését, a másik szerződő felet konzultációkra kérheti fel, és meghatározott körülmények esetén meghozhatja a megfelelő intézkedéseket, ideértve adott esetben az érintett szerződő fél irányában a partnerségi megállapodás alkalmazásának részleges vagy teljes felfüggesztését.

               (2)

               A partnerségi megállapodás 97. cikke szerint az a szerződő fél, amely úgy ítéli meg, hogy súlyos korrupciós eset történt, a másik szerződő felet konzultációkra kérheti fel, és meghatározott körülmények esetén meghozhatja a megfelelő intézkedéseket, ideértve adott esetben az érintett szerződő fél irányában a partnerségi megállapodás alkalmazásának részleges vagy teljes felfüggesztését.

               (3)

               A partnerségi megállapodás 11b. cikke szerint az a szerződő fél, amely a megerősített politikai párbeszéd lefolytatását követően, különösen a Nemzeti Atomenergia-ügynökség (NAÜ), a Vegyi Fegyverek Betiltásának Szervezete (OPCW) és egyéb, e téren tevékenykedő multilaterális intézmények jelentéseiből tájékozódva úgy ítéli meg, hogy a másik szerződő fél elmulasztotta az említett cikk (1) bekezdéséből fakadó, a tömegpusztító fegyverek elterjedését feltartóztató kötelezettsége teljesítését, a másik szerződő felet konzultációkra kéri fel, és meghatározott körülmények esetén meghozza a megfelelő intézkedéseket, ideértve adott esetben az adott szerződő fél irányában a partnerségi megállapodás alkalmazásának részleges vagy teljes felfüggesztését.

               (4)

               Hatékony eljárást kell elfogadni arra az esetre, ha a partnerségi megállapodás 96., 97. cikke, illetve 11b. cikkének (4), (5) és (6) bekezdése alapján megfelelő intézkedéseket szándékoznak elfogadni.

               (5)

               Az egyrészről az Afrikai, Karibi és Csendes-óceáni államok csoportjának tagjai, másrészről az Európai Közösség és tagállamai Cotonouban 2000. június 23-án között aláírt partnerségi megállapodást módosító megállapodást jóvá kell hagyni,

         A KÖVETKEZŐKÉPPEN HATÁROZOTT:
   1. cikk
   Az egyrészről az Afrikai, Karibi és Csendes-óceáni Államok csoportjának tagjai, másrészről az Európai Közösség és tagállamai között Cotonouban 2000. június 23-án aláírt partnerségi megállapodás módosításáról szóló megállapodást és a záróokmányhoz csatolt, a Közösség által egyoldalúan, illetve más szerződő felekkel együttesen tett nyilatkozatokat az Európai Közösség nevében a Tanács jóváhagyja (3).
   2. cikk
   A Tanács elnöke felhatalmazást kap, hogy kijelölje a partnerségi megállapodás 93. cikke szerinti jóváhagyó okiratnak az Európai Közösség nevében történő letétbe helyezésére jogosult személy(eke)t.
   3. cikk
   (1)   Amennyiben a Bizottság vagy valamely tagállam kezdeményezésére, miután a partnerségi megállapodás 8. cikke által biztosított valamennyi párbeszédre adódó lehetőséget kimerítették, a Tanács úgy ítéli meg, hogy valamely AKCS-állam elmulasztotta a partnerségi megállapodás 9. cikkében említett alapvető elvekkel kapcsolatos kötelezettsége teljesítését, vagy ha súlyos korrupciós eset történt, az érintett AKCS-államot a különösen sürgős esetek kivételével konzultációra kell felkérni a partnerségi megállapodás 96. és 97. cikkével összhangban.
   Amennyiben a Bizottság vagy valamely tagállam kezdeményezésére, különösen a NAÜ, az OPCW és egyéb, e téren tevékenykedő multilaterális intézmények jelentéseiből tájékozódva a Tanács úgy ítéli meg, hogy egy AKCS-állam elmulasztotta a partnerségi megállapodás 11b. cikkének (1) bekezdéséből fakadó, a tömegpusztító fegyverek elterjedésének megakadályozására irányuló kötelezettsége teljesítését, az érintett AKCS-államot a különösen sürgős esetek kivételével konzultációkra kérik fel, a partnerségi megállapodás 11b. cikke (4), (5) és (6) bekezdésével összhangban.
   A Tanács minősített többséggel határoz.
   A konzultációk során a Közösséget a Tanács és a Bizottság elnöksége képviseli.
   (2)   Amennyiben a partnerségi megállapodás 11b. cikkének (5) bekezdésében, a 96. cikke (2) bekezdésében vagy a 97. cikke (2) bekezdésében meghatározott, a konzultációkra biztosított határidők lejártával minden erőfeszítés ellenére sem születik megoldás, illetve sürgős esetben vagy a konzultációk lebonyolításának elutasítása esetén haladéktalanul, a Tanács e cikkek alapján a Bizottság javaslatára, minősített többséggel határozhat megfelelő intézkedések, ideértve a részleges felfüggesztés meghozataláról.
   A Tanács egyhangúlag határoz az érintett AKCS-állam tekintetében a partnerségi megállapodás alkalmazásának teljes felfüggesztéséről.
   Ezen intézkedések addig az időpontig maradnak hatályban, amíg a Tanács az első albekezdésben meghatározott, a korábban elfogadott intézkedések módosítására vagy visszavonására vonatkozó határozat meghozatala érdekében alkalmazandó eljárást lefolytatja, vagy adott esetben a határozatban szereplő időtartam végéig.
   E célból a Tanács folytatja a fenti intézkedések rendszeres, legalább hathavonként történő felülvizsgálatát.
   A Tanács elnöke az így elfogadott intézkedésekről azok hatálybalépését megelőzően értesíti az érintett AKCS-államot és az AKCS-EK Miniszterek Tanácsát.
   A Tanács határozatát az Európai Unió Hivatalos Lapjában ki kell hirdetni. Amennyiben az intézkedéseket haladéktalanul elfogadják, az erről szóló értesítést a konzultációkra való felkéréssel azonos időben kell az AKCS-állam és az AKCS-EK Miniszterek Tanácsa részére megküldeni.
   (3)   Az Európai Parlamentet haladéktalanul és teljes körűen tájékoztatni kell az (1) és (2) bekezdés alapján meghozott valamennyi határozatról.
   (4)   Amennyiben az AKCS-EK Miniszterek Tanácsa további konzultációs módozatokat dolgoz ki a partnerségi megállapodás VII. melléklete 3. cikkének (5) bekezdésében említettek szerint, a Tanács az AKCS-EK Miniszterek Tanácsán belüli álláspontját a Bizottság javaslatára kell alapoznia.
   4. cikk
   Ezt a határozatot az Európai Unió Hivatalos Lapjában kell kihirdetni.

      Kelt Luxembourgban, 2008. április 28-án.

            a Tanács részéről

            az elnök

         D. RUPEL

      (1)  A 2007. január 18-án adott hozzájárulás (a Hivatalos Lapban még nem tették közzé).

      (2)  HL L 317., 2000.12.15., 3. o. A legutóbb a partnerségi megállapodás módosításáról szóló megállapodással (HL L 209., 2005.8.11., 27. o.) módosított megállapodás.

      (3)  A megállapodás és a záróokmány szövegét már kihirdették: HL L 209., 2005.8.11., 27. o.


title: 2013/575/EU: Az Európai Parlament határozata ( 2013. április 17. ) a Közösségi Halászati Ellenőrző Hivatal 2011-es pénzügyi évre vonatkozó elszámolása lezárásáról

text:
               16.11.2013

               HU

               Az Európai Unió Hivatalos Lapja

               L 308/227

         AZ EURÓPAI PARLAMENT HATÁROZATA
   (2013. április 17.)
   a Közösségi Halászati Ellenőrző Hivatal 2011-es pénzügyi évre vonatkozó elszámolása lezárásáról
   (2013/575/EU)
   AZ EURÓPAI PARLAMENT,

               —

               tekintettel a Közösségi Halászati Ellenőrző Hivatal 2011-es pénzügyi évre vonatkozó végleges éves beszámolójára,

               —

               tekintettel a Számvevőszéknek a Közösségi Halászati Ellenőrző Hivatal 2011-es pénzügyi évre vonatkozó éves beszámolójáról (1) szóló jelentésére, a Közösségi Halászati Ellenőrző Hivatal válaszaival együtt,

               —

               tekintettel a Tanács 2013. február 12-i ajánlására (05753/2013 – C7–0041/2013),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel a Közösségi Halászati Ellenőrző Hivatal létrehozásáról és a közös halászati politika ellenőrző rendszerének létrehozataláról szóló, 2005. április 26-i 768/2005/EK tanácsi rendeletre (4) és különösen annak 36. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és a Halászati Bizottság véleményére (A7-0109/2013),

               1.

               jóváhagyja a Közösségi Halászati Ellenőrző Hivatal 2011-es pénzügyi évre vonatkozó elszámolásának lezárását;

               2.

               utasítja elnökét, hogy továbbítsa ezt a határozatot az Európai Halászati Ellenőrző Hivatal (korábbi nevén a Közösségi Halászati Ellenőrző Hivatal) igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 388., 2012.12.15., 86. o.

      (2)  HL L 248., 2002.9.16., 1. o.

      (3)  HL L 298., 2012.10.26., 1. o.

      (4)  HL L 128., 2005.5.21., 1. o.

      (5)  HL L 357., 2002.12.31., 72. o.


title: 2006/713/EK: A Bizottság határozata ( 2006. október 20. ) a Kínai Népköztársaságból, Hongkongból és Tajvanról származó írható digitális sokoldalú lemezek (DVD+/-R-ek) behozatalára vonatkozó dömpingellenes eljárás megszüntetéséről

text:
               24.10.2006

               HU

               Az Európai Unió Hivatalos Lapja

               L 293/7

      A BIZOTTSÁG HATÁROZATA

   (2006. október 20.)
   a Kínai Népköztársaságból, Hongkongból és Tajvanról származó írható digitális sokoldalú lemezek (DVD+/-R-ek) behozatalára vonatkozó dömpingellenes eljárás megszüntetéséről
   (2006/713/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/96/EK tanácsi rendeletre (1) (a továbbiakban: az alaprendelet) és különösen annak 9. cikkére,
   a tanácsadó bizottsággal folytatott konzultációt követően,
   mivel:
   A.   ELJÁRÁS
   1.   Az eljárás megindítása

               (1)

               2005. augusztus 6-án a Bizottság az Európai Unió Hivatalos Lapjában közzétett értesítéssel (2) dömpingellenes eljárás indítását jelentette be a Kínai Népköztársaságból, Hongkongból és Tajvanról (a továbbiakban: az érintett országok) származó, írható digitális sokoldalú lemezek (a továbbiakban: DVD+/-R) a Közösségbe történő behozatala tekintetében.

               (2)

               Az eljárást a 2005. június 24-én a DVD+/-R közösségi termelésének nagyobb hányadát – ebben az esetben az össztermelés több, mint 60 %-át – képviselő gyártók nevében az Európai CD-R-gyártók Bizottsága (CECMA, a továbbiakban: a panaszos) által benyújtott panasz alapján kezdeményezték. A panasz bizonyítékot tartalmazott a DVD+/-R dömpingelt behozatalára és az ebből eredő jelentős kárra: ezt elegendő bizonyítéknak tekintették az eljárás megindításának alátámasztásához.

         2.   Az eljárásban érintett felek

               (3)

               A Bizottság az eljárás megindításáról hivatalosan értesítette a panaszost, a panaszos gyártókat, más ismert közösségi gyártókat, az érintett országok exportáló gyártóit, az importőröket, a forgalmazókat, a kiskereskedőket és az érintettként számon tartott fogyasztóvédelmi szervezeteket, valamint az érintett országok kormányainak képviselőit.

               (4)

               Annak érdekében, hogy a Kínai Népköztársaság exportáló gyártóinak – amennyiben kívánják – lehetőségük legyen piacgazdasági elbánásra, illetve egyéni elbánásra vonatkozó kérelmet benyújtaniuk, a Bizottság e célra szolgáló formanyomtatványokat küldött ki az ismert érintett exportáló gyártóknak, valamint mindazon egyéb vállalatoknak, amelyek az eljárás megindításáról szóló értesítésben megadott határidőig jelentkeztek. Tizenöt vállalat kérelmezte az alaprendelet 2. cikkének (7) bekezdése szerinti piacgazdasági elbánást, vagy – arra az esetre, ha a vizsgálat azt állapítaná meg, hogy nem feleltek meg a piacgazdasági elbánás feltételeinek – egyéni elbánást.

               (5)

               A Bizottság valamennyi ismert érintett félnek – beleértve valamennyi panaszos gyártót, valamennyi más érintett közösségi gyártót, az érintett országok exportáló gyártóit, valamint az importőröket, a kiskereskedőket és a forgalmazókat – kérdőíveket küldött ki. Szintén küldtek kérdőíveket exportáló gyártóknak Japánban, amely országot Tajvan helyett potenciális analóg országnak tekintettek a rendes érték azon kínai exportáló gyártók esetében történő megállapításához, amelyek számára a piacgazdasági elbánást esetleg nem adják meg. A potenciális analóg ország megváltoztatására azért került sor, mert az érdekelt felek ellenvetéseket tettek különösen arra vonatkozóan, hogy a nagyobb tajvani exportőrök a múltban hasonló és bizonyos mértékig helyettesíthető terméket dömpingeltek. Választ adott az érintett országok 22 exportáló gyártója, valamennyi panaszos gyártó, egy másik közösségi gyártó, 8 nem kapcsolódó importőr, egy forgalmazó és 7 kiskereskedő (közülük az egyik kis- és nagykereskedő egyben).

               (6)

               Mivel a Kínai Népköztársaságból (9 vállalatcsoport) és Tajvanról (11 vállalat) számos válasz érkezett, e két országnál mintavételt alkalmaztak az eljárásról szóló értesítésben ismertetettek szerint. Az alaprendelet 17. cikkével összhangban a mintavétel azon a legnagyobb reprezentatív exportmennyiségen alapult, amely a rendelkezésre álló idő alatt megfelelően megvizsgálható. A kiválasztott minta a kínai együttműködő felek exportmennyiségének 79 %-át képviselő 4 kínai exportáló gyártóból, valamint a tajvani együttműködő felek exportmennyiségének 97 %-át kitevő 5 tajvani exportáló gyártóból áll. Az alaprendelet 17. cikkének (2) bekezdésével összhangban konzultáltak a kínai és a tajvani hatóságokkal, és azok nem emeltek kifogást. Hongkong esetében nem volt szükség mintavételre.

               (7)

               A Bizottság felkutatott és ellenőrzött minden olyan információt, amelyet a dömping, az ebből eredő kár és a közösségi érdek meghatározása szempontjából szükségesnek tartott, és ellenőrző látogatásokat tett a következő vállalatok üzemeiben:

                           a)

                           Közösségi gyártók

                                       —

                                       Computer Support Italcard s.r.l. (Milano, Olaszország)

                                       —

                                       Manufacturing Advanced Media (Mulhouse, Franciaország)

                                       —

                                       TDK Recording Media Europe (Luxemburg)

                                       —

                                       Sony DADC (Salzburg, Ausztria)

                           b)

                           Exportáló gyártók Hongkongban

                                       —

                                       UME Disc Ltd.

                                       —

                                       China Shing Manufacturing

                                       —

                                       MDA Technology Ltd.

                                       —

                                       Giant Base Technology Ltd.

                                       —

                                       Pop Hero Holdings Ltd.

                                       —

                                       Wealth Fair Investment Ltd.

                           c)

                           Exportáló gyártók Tajvanon

                                       —

                                       Prodisc Technology, Inc. (Tajpej, Taiwan)

                                       —

                                       Daxon Technology (Tajpej, Taiwan)

                           d)

                           Nem kapcsolódó importőrök és kereskedők

                                       —

                                       Verbatim Ltd. (London, Egyesült Királyság)

                                       —

                                       Maxell Europe Ltd. (London, Egyesült Királyság)

                                       —

                                       Philips Recordable Media (Wiesbaden, Németország)

                                       —

                                       Sony France S.A. (Párizs, Franciaország)

                                       —

                                       Ingram Micro Distribution GmbH (München, Németország)

                                       —

                                       SK Kassetten GmbH & Co KG (Neuenrade, Németország)

                                       —

                                       Intenso GmbH (Vechta, Németország)

                                       —

                                       Emtec International S.p.a. (Párizs, Franciaország)

                           e)

                           Kis- és nagykereskedő

                                       —

                                       Metro Group Buying GmbH

                           f)

                           Kiskereskedők

                                       —

                                       Carrefour Marchandises Internationales (Párizs, Franciaország)

                                       —

                                       El Corte Inglés S.A. (Madrid, Spanyolország)

                                       —

                                       FNAC S.A. (Párizs, Franciaország)

                           g)

                           Az analóg országbeli gyártó:

                                       —

                                       Taiyo Yuden (Takaszaki, Japán).

               (8)

               Emlékeztetni kell arra, hogy a jelenlegi vizsgálat során ideiglenes intézkedések bevezetésére nem került sor. Valamennyi féllel közölték az ideiglenes intézkedésektől való eltekintés alapjául szolgáló tényeket és megfontolásokat. Valamennyi félnek biztosítottak egy olyan időszakot, amelyen belül ismertethette észrevételeit e tények és megfontolások közzétételével kapcsolatban.

               (9)

               Néhány érdekelt fél írásban nyújtotta be észrevételeit. Azoknak, akik ezt kérték, szóbeli meghallgatásra is lehetőséget biztosítottak. A Bizottság folytatta mindazon információk összegyűjtését és ellenőrzését, amelyeket végleges megállapításaihoz szükségesnek ítélt.

         3.   Vizsgálati időszak

               (10)

               A dömpingre és az okozott kárra vonatkozó vizsgálat a 2004. július 1-jétől2005. június 30-ig tartó időszakra terjedt ki. Az okozott kár értékelése szempontjából lényeges tendenciák vizsgálata a 2002. január 1-jétől a vizsgálati időszak végéig tartó időszakra terjedt ki (a továbbiakban: a figyelembe vett időszak).

         4.   Érintett termék és hasonló termék
   4.1.   Érintett termék

               (11)

               Az érintett termék a Kínai Népköztársaságból, Hongkongból és Tajvanról származó, rendszerint az ex 8523 90 30 KN-kód (2006. január 1. óta KN-kód) alá besorolt írható digitális sokoldalú lemez (DVD+/-R). E kód alá azon termékek tartoznak, amelyek felvevőkapacitása meghaladja a 900 megabyte-ot, de legfeljebb 18 gigabyte, a törölhetők kivételével. Ez a KN-kód csak tájékoztató jellegű. Az érintett termék a felvételre alkalmas anyagok gazdasági ágazatába tartozik.

               (12)

               A DVD-R digitális adatok tárolására szolgáló, festékréteggel bevont polikarbonát lemezből álló optikai adathordozó. A DVD+/-R rendszerint két egymáshoz ragasztott, 0,6 mm vastag, legfeljebb 120 mm átmérőjű polikarbonát rétegből áll. Bár e lemezekre több lépésben lehet adatot rögzíteni, a rögzített információ nem törölhető. A lemez digitális adatok, zene és mozgókép tárolására szolgáló optikai adathordozó. A felvétel úgy történik, hogy a DVD-R-író készülékben infravörös lézersugár égeti bele a festékrétegbe (felvételre alkalmas festék) az információt.

               (13)

               Két különböző DVD-szabvány van forgalomban: a mínusz R-es (DVD-R) és a plusz R-es (DVD+R) DVD. Attól függően, hogy mely vállalatcsoport fejlesztette ki eredetileg a különböző szabványokat, a gyártók hagyományosan vagy a DVD+R vagy a DVD-R előállítását támogatták. (Például a DVD-R-szabvány a „DVD Forum” elnevezésű csoport által támogatott termék, ide tartozik többek között a japán Panasonic.) Jelenleg a legtöbb gyártó mindkét szabványt gyártja és forgalmazza, és majdnem minden DVD-lejátszó képes olvasni mind a DVD-R-, mind a DVD+R-formátumot.

               (14)

               A DVD+/-R-eket megjelenésük, a tárolt adatok típusa, a tárolási kapacitás, a fényvisszaverő fémréteg, valamint a rajtuk szereplő „DVD+/-R” felirat alapján lehet megkülönböztetni. Vannak továbbá különböző adatátviteli sebességű DVD+/-R-ek, 4×-től 8×-on és 16×-on át akár ennél is nagyobb sebességűekig.

               (15)

               A terméket különböző mennyiségekben értékesítik. A DVD+/-R-ek különböző fajta csomagolásban kerülnek a piacra: egyenként, vékony vagy vastag műanyagdobozban (ún. „slim/jewel case”), 10-100 darabos kiszerelésű dobozban vagy orsóra felfűzve és zsugorfóliázva, valamint celofánba csomagolt DVD+/-R-eket tartalmazó papírtokban, kartondobozban stb.

               (16)

               Az egyrétegű DVD+/–R felhasználható kapacitása 4,7 gigabyte, míg a kétoldalú DVD+/-R-ek dupla rétege kétszeresére növeli – 9,4 gigabyte-ra – az adattárolási kapacitást.

               (17)

               Bár a különböző típusú eladott DVD+/-R-ek minősége más, ez nem jár jelentős különbséggel az egyes típusok és szabványok alapvető fizikai és műszaki jellemzői tekintetében. Ezenfelül a vizsgálat rámutatott, hogy valamennyi DVD+/-R-nek ugyanaz a végfelhasználása. Ezért e vizsgálat szempontjából ezeket egyetlen terméknek tekintik.

         4.2.   Hasonló termék

               (18)

               A vizsgálat kimutatta, hogy nincs különbség az érintett termék és a következő DVD+/-R-ek alapvető fizikai és műszaki jellemzői, valamint felhasználása között:

                           —

                           az érintett országokban gyártott és azok hazai piacán értékesített DVD+/-R-ek;

                           —

                           a panaszos, és más közösségi gyártók által gyártott és a közösségi piacon értékesített DVD+/-R-ek;

                           —

                           a Kínai Népköztársaságból történő behozatal tekintetében a rendes érték megállapítására kijelölt analóg országban (Japán) gyártott és annak hazai piacán értékesített DVD+/-R-ek.

               (19)

               Ezért azt a következtetést vonták le, hogy a DVD+/-R-ek valamennyi típusa egyetlen terméket képez, és az alaprendelet 1. cikkének (4) bekezdése értelmében hasonló terméknek tekintendő.

         B.   DÖMPING, KÁR ÉS OKOZATI ÖSSZEFÜGGÉS

               (20)

               A vizsgálat megállapította a dömping és az általa okozott kár meglétét. Azonban az alább kifejtett megfontolások fényében e megállapítások nem szorulnak részletezésre.

         C.   KÖZÖSSÉGI ÉRDEK
   5.   Általános megjegyzések

               (21)

               Az alaprendelet 21. cikkével összhangban megvizsgálták, hogy a káros dömping megállapítása ellenére fennállnak-e kényszerítő okok annak megállapítására, hogy a dömpingellenes intézkedések elfogadása ebben az esetben nem szolgálja a közösségi érdeket. Az esetleges intézkedéseknek az érintett felekre gyakorolt hatását és az intézkedések elmulasztásának várható következményeit is figyelembe vették.

               (22)

               A közösségi termelés és a közösségi gazdasági ágazat meghatározása megfelel az alaprendelet 4. cikke (1) bekezdésében és 5. cikke (4) bekezdésében megállapított szempontoknak.

               (23)

               Ebben az esetben a következő kapcsolódó vállalatok alkották a közösségi gazdasági ágazatot:

                           —

                           Computer Support Italcard s.r.l. (CSI)

                           —

                           Manufacturing Advanced Media (MAME).

               (24)

               A panaszban még egy vállalatot említettek panaszosként. Azonban megállapították, hogy a szóban forgó vállalat az érintett országokból – az össztermeléshez viszonyítva – jelentős mennyiséget importált az érintett termékből a vizsgálati időszak alatt. E behozatalokra hosszabb időszakon keresztül került sor. Megállapították továbbá, hogy e vállalat alaptevékenységét a Közösségen kívülre helyezte. Ennélfogva az alaprendelet 4. cikke (1) bekezdésének a) pontjával összhangban e vállalatot kizárták a közösségi gazdasági ágazat meghatározásából.

               (25)

               Ezenfelül egy további gyártó teljes körűen együttműködött. Azonban megállapították, hogy e vállalat is jelentős mennyiséget importált az érintett országokból – az össztermeléshez viszonyítva – az érintett termékből a vizsgálati időszak alatt. E behozatalokra hosszabb időszakon keresztül került sor. Mint a (24) preambulumbekezdésben szerepel, e vállalat egy vállalatcsoport részeként alaptevékenyégét a Közösségen kívülre helyezte. Ennélfogva az alaprendelet 4. cikke (1) bekezdésének a) pontjával összhangban e vállalatot is kizárták a közösségi gazdasági ágazat meghatározásából.

               (26)

               Végül a két fennmaradó vállalat egyikének a vizsgálati időszak lejárta után történt felszámolását követően fontolóra vették, hogy a szóban forgó vállalatot kizárják-e a közösségi gazdasági ágazat meghatározásából. Az alább felsorolt következtetések fényében azonban nem ítélték szükségesnek e döntés meghozatalát.

               (27)

               Ennélfogva csak a becsült közösségi össztermelés együttesen 88 %-át kibocsátó CSI és MAME alkotja az alaprendelet 4. cikke (1) bekezdése és 5. cikke (4) bekezdése értelmében vett közösségi gazdasági ágazatot.

         6.   A közösségi gazdasági ágazat, a nem kapcsolódó importőrök és a fogyasztók érdeke

               (28)

               Az érdekelt felektől begyűjtött információk alapján a figyelembe vett időszakban a Közösség összfogyasztása és a közösségi gazdasági ágazat piaci részesedése a következőképpen alakult:
               EU-fogyasztás

                           Ezer egység

                           2002

                           2003

                           2004

                           vizsgálati időszak

                           Teljes EU-fogyasztás

                           10 570

                           602 390

                           1 575 562

                           1 687 509

                           Index (2002 = 100)

                           100

                           5 700

                           14 906

                           15 965

                     Az érintett termék teljes EU-fogyasztása tömegesen, mintegy 16 000 százalékponttal emelkedett.
               Közösségi piaci részesedések

                           2002

                           2003

                           2004

                           vizsgálati időszak

                           Közösségi gazdasági ágazat

                           0 %

                           0,4 %

                           0,6 %

                           0,8 %

                           A közösségi termelés meghatározásából kizárt együttműködő gyártók (ld. a fenti, [24]–[25] preambulumbekezdést)

                           6,3 %

                           1,0 %

                           3,1 %

                           5,1 %

                           Más, még működő, nem együttműködő gyártók a Közösségben (becslés)

                           0 %

                           0,5 %

                           0,2 %

                           0,2 %

                           Behozatal az érintett országokból

                           93,7 %

                           87,6 %

                           89,0 %

                           86,1 %

                           Más harmadik országokból származó behozatal

                           0 %

                           10,5 %

                           7,1 %

                           7,8 %

               (29)

               A fenti tények alapján úgy tűnik, hogy a közösségi gazdasági ágazat közösségi piaci részesedése 2000-ben 0 %-ot tett ki, és a vizsgálati időszakra is mindössze 0,8 %-ra emelkedett. Az érintett országokból származó behozatal piaci részesedése a figyelembe vett időszakban csökkent ugyan, de a vizsgálati időszakban még mindig 87 %-os szint körül mozgott. Az érintett országok piaci részesedésének csökkenése nagy vonalakban megfelelt a harmadik országokból származó behozatal növekedésének.

               (30)

               A panaszos azzal érvelt, hogy néhány, a termelést a vizsgálati időszak során vagy annak végeztével beszüntető, nem együttműködő gyártó újrakezdhetné a termelést, ha intézkedéseket vezetnének be. Azonban, mivel e nem együttműködő gyártóktól közvetlenül nem érkezett információ, sem más bizonyíték, amely megerősíthette volna állítólagos szándékukat, az érvelést elutasították. Meg kell jegyezni továbbá, hogy még ha e vállalatok a gyártás újraindítását tervezték volna is, termelésük minden valószínűség szerint az érintett országokból származó igen magas mennyiségekhez képest nem lett volna túl számottevő.

               (31)

               Ezenfelül és amint a fentiekből következik, nyilvánvalónak tűnik, hogy a DVD+/-R-ek közösségi gazdasági ágazat általi előállítása az érintett országok exportőreinek tevékenységéhez képest igen későn vette kezdetét. Nagyon valószínűtlen, hogy az intézkedések bevezetése képessé tenné a közösségi gazdasági ágazatot árai oly mértékű növelésére, amivel elérhetné azt a nyereségességi szintet, amely lehetővé tenné számára a fennmaradást, vagy eladásai oly mértékű növelésére, amely csökkentené az előállítási költségeket, és ezáltal a méretgazdaságosságból származó haszonra tehetne szert. A figyelembe vett időszak fejleményei azt mutatják, hogy a közösségi gazdasági ágazat nem volt képes jelentős piaci részesedés megszerzésére, az érintett országok által elvesztett piaci részesedést pedig szinte teljes egészében a harmadik országokból származó behozatal vette át. Ezenfelül a négy együttműködő vállalat közül kettő feladta közösségi gyártóként meglévő érdekeltségét, és az érintett országokból származó DVD+/-R-behozatal importőre lett. Ilyen körülmények között igen valószínűtlen, hogy a fennmaradó közösségi gazdasági ágazat életképes lenne, és hasznára fordíthatná a dömpingellenes intézkedések bevezetését.

               (32)

               Valamennyi importőr, forgalmazó és a kiskereskedők nagy része azzal érvelt, hogy az intézkedések bevezetéséből adódó költségnövekedést az értékesítési lánc egy vagy több szintjének (jelentősen csökkentve ezáltal azok árrését), vagy a fogyasztóknak (esetleg negatívan befolyásolva ezáltal a DVD+/-R-ek összfogyasztását), vagy mindkét félnek együtt kellene viselni.

               (33)

               Az importőrök, forgalmazók vagy kiskereskedők az intézkedések bevezetéséből adódó költségnövekedésre adott várható reakciója az egyes tagállamok helyzetétől függ. Egyes tagállamokban a DVD+/-R-ek iránti keresletet már terhelik a felvételre alkalmas anyagokra vonatkozó „különleges lefölözések” (a kiskereskedelmi árat a fogyasztók számára jelentősen megnövelő adó). Ebben az esetben a DVD+/-R-ek fogyasztói, mivel a kiskereskedelmi árat már így is magasnak tartják, várhatóan nem lennének hajlandóak még többet fizetni dömpingellenes vámok kivetése következtében. Ennélfogva az intézkedések teljes költségét nagy valószínűséggel az értékesítési láncnak kellene viselnie annak érdekében, hogy a fogyasztók ne térjenek át egyre inkább más adathordozók – például merevlemezek és flash-memóriakártyák használatára. Mivel ezekben az országokban az importőrök/nagykereskedők árrése mintegy 4 %-ra becsülhető, a dömpingellenes vámok kivetése jelentős mértékben csökkentené a már amúgy is alacsony árrést.

               (34)

               Ezzel szemben a legalacsonyabb különleges adókat kivető, vagy azokat mellőző országokban inkább az a valószínű, hogy a költségnövekedés jelentős hányada a fogyasztókra hárul. Ennélfogva a dömpingellenes intézkedések relatív hatása ez utóbbi országokban lenne a legnagyobb, mivel az árnövekedés viszonylag magasabb lenne. Ennek eredményeképpen csökkenhet a fogyasztás, mivel a fogyasztókat mindez arra ösztönözné, hogy helyettesítő termékekre térjenek át.

               (35)

               A fentiekből következik, hogy az importőrök, forgalmazók és kiskereskedők árstratégiája a tagállamokban fennálló helyzet szerint más és más lesz. Mindazonáltal nyilvánvaló, hogy valamennyiüket megkárosítaná a dömpingellenes intézkedések bevezetése, akár az árrés, akár az értékesítési mennyiség csökkenése miatt. Hasonlóképpen, ha a dömpingellenes intézkedésekből adódó költségnövekedés a fogyasztókra hárul, az őket is negatívan érinti.

               (36)

               Számos érdekelt fél kijelentette, hogy bármely intézkedés a közösségi gazdasági ágazatra gyakorolt hatását azzal a kockázattal kell összevetni, hogy a DVD+/-R-ek fogyasztása mindenképp csökkenne más adathordozó termékek – például a DVD-író készülék merevlemeze vagy a flash-memóriakártyák – javára. A vizsgálat valóban azt bizonyította, hogy az adathordozó termékek piacán tapasztalható technológiai fejlődés gyors, és az újabb adathordozó eszközök előnye, hogy nagyobb tárolókapacitással rendelkeznek, amely – a flash-memóriakártyák esetén – kis mérettel párosul.

               (37)

               Érveltek továbbá azzal, hogy a közösségi gazdasági ágazat helyzete bizonyos erőfölénnyel rendelkező és azzal visszaélő exportáló gyártók magatartásának eredménye, amelyek a költségeknél alacsonyabb áron történő értékesítés stratégiáját követik, ami megakadályozza a közösségi gazdasági ágazatot abban, hogy jelentős piaci jelenlétet építsen ki. Először is meg kell jegyezni, hogy nem került sor vonatkozó döntésre vagy vizsgálatra az EU versenyjogi szabályainak értelmében vett erőfölénnyel való visszaélésről, és a panaszos sem hivatkozott a nemzeti versenyjogi szabályok bármely vonatkozó határozatára. Másodsorban a vizsgálat az érintett termék piacán számos európai és Európán kívüli gazdasági szereplőt érintett. E vizsgálat során nem mutatták ki, hogy a gazdasági szereplők bármelyike – egyedül vagy közösen – elég jelentős piaci részesedéssel bír ahhoz, hogy azt erőfölénynek lehessen tekinteni. Ezenfelül az sem bizonyosodott be, hogy a vállalatok bármelyikének akkora gazdasági ereje volna, hogy képes legyen a hatékony verseny megakadályozására. Harmadsorban semmi nem utal olyan jelentős veszteségre az érintett exportőrök esetében, ami azt mutatná, hogy az exportőrök a költségeknél alacsonyabb áron történő értékesítési stratégiát követnének. Az érvelést ezért elutasították.

               (38)

               Ezenfelül, bár az alaprendelet 21. cikke valóban előírja, hogy különös figyelemmel kell lenni a kárt okozó dömping kereskedelmet torzító hatásai megszüntetésének és a hatékony verseny visszaállításának szükségességére, ezt a konkrét rendelkezést a közösségi érdek a fenti cikkben megállapított vizsgálatának átfogó keretén belül kell értelmezni. Így az intézkedések meghozatalának vagy mellőzésének valamennyi érintett félre gyakorolt hatását kell megvizsgálni és mérlegelni. E tekintetben meg kell jegyezni, hogy a világpiacon – és bizonyos mértékig a közösségi piacon is – számos más exportőr és gyártó áll versenyben egymással. Nem valószínű, hogy a közösségi gazdasági ágazat akár középtávon is teljes körűen ki tudja használni az esetleges intézkedésekből származó előnyét, hiszen várhatóan harmadik országok növelnék meg jelentősen közösségi piaci részesedésüket.

               (39)

               Figyelembe véve a DVD+/-R-piac viszonylagos fejlettségét, igen távoli lehetőségnek tűnik az, hogy az intézkedések bevezetése esetén a közösségi gazdasági ágazat rövid vagy középtávon meghatározó tényezője legyen e piacnak, különösen a piaci részesedés, a termelési kapacitás vagy a technológia tekintetében. Az intézkedések bevezetése egyébként az érintett termék európai unióbeli fogyasztásának közel 90 %-ára vonatkozna, és káros lenne az importőrök, forgalmazók, kiskereskedők és fogyasztók számára. E körülmények között aránytalan lenne a dömpingellenes intézkedések bevezetése.

               (40)

               A fentiek alapján azt a következtetést lehet levonni, hogy az intézkedések bevezetése jelentős negatív hatást gyakorolna az érintett termék importőreire, forgalmazóira, kiskereskedőire és fogyasztóira, míg a közösségi gazdasági ágazat aligha tudná azt jelentős mértékben hasznára fordítani. Ennélfogva úgy ítélik meg, hogy az intézkedések bevezetése aránytalan és a közösségi érdekkel ellentétes lenne.

         7.   Következtetés a közösségi érdekről

               (41)

               A fentiek fényében a közösségi érdeket érintő kényszerítő okok állnak fenn arra nézve, hogy az érintett országokból származó DVD+/-R-ek behozatalára ne vezessenek be dömpingellenes intézkedéseket.

         D.   AZ ELJÁRÁS MEGSZÜNTETÉSE

               (42)

               E körülményekre tekintettel az érintett országokból származó DVD+/-R-ek behozatalára vonatkozó eljárást a közösségi érdek okán meg kell szüntetni.

               (43)

               A panaszost és valamennyi érdekelt felet tájékoztatták a leglényegesebb tényekről és megfontolásokról, amelyek alapján a Bizottság meg kívánja szüntetni az eljárást. A panaszosok ezt követően ismertették álláspontjukat: ez alapján a fenti következtetéseket nem kellett megváltoztatni,

         ELFOGADTA EZT A HATÁROZATOT:
   Egyetlen cikk
   A Kínai Népköztársaságból, Hongkongból és Tajvanról származó, az ex 8523 90 30 KN-kód (2006. január 1. óta KN-kód) alá besorolt írható digitális sokoldalú lemezek (DVD+/-R) behozatalára vonatkozó dömpingellenes eljárást meg kell szüntetni.

      Kelt Brüsszelben, 2006. október 20-án.

            a Bizottság részéről

         Peter MANDELSON

            a Bizottság tagja

      (1)  HL L 56., 1996.3.6., 1. o. A legutóbb a 2117/2005/EK rendelettel (HL L 340., 2005.12.23., 17. o.) módosított rendelet.

      (2)  HL C 192., 2005.8.6., 12. o.


title: 2010/292/CFSP: A Politikai és Biztonsági Bizottság EUPOL Afghanistan/1/2010 határozata ( 2010. május 18. ) az EUPOL Afghanistan misszióvezetőjének ideiglenes kinevezéséről

text:
               21.5.2010

               HU

               Az Európai Unió Hivatalos Lapja

               L 125/52

         A POLITIKAI ÉS BIZTONSÁGI BIZOTTSÁG EUPOL AFGHANISTAN/1/2010 HATÁROZATA
   (2010. május 18.)
   az EUPOL Afghanistan misszióvezetőjének ideiglenes kinevezéséről
   (2010/292/KKBP)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikke harmadik bekezdésére,
   tekintettel az Európai Unió afganisztáni rendfenntartó missziójáról (EUPOL Afghanistan) szóló, 2010. május 18-i 2010/279/KKBP tanácsi határozatra (1) és különösen annak 10. cikke (1) bekezdésére,
   mivel:

               (1)

               A 2010/279/KKBP határozat 10. cikke (1) bekezdésének értelmében a Szerződés 38. cikkének megfelelően a Tanács felhatalmazta a Politikai és Biztonsági Bizottságot arra, hogy meghozza az EUPOL Afghanistan misszió politikai ellenőrzésére és stratégiai irányítására vonatkozó megfelelő határozatokat, beleértve a misszióvezető kinevezéséről szóló határozatot.

               (2)

               Az Unió külügyi és biztonságpolitikai főképviselője azt javasolta, hogy a 2010. május 31-től az új misszióvezető kinevezéséig tartó időszakra jelenlegi misszióvezető-helyettest, Nigel THOMAS főhadbiztost nevezzék ki ideiglenes misszióvezetőnek,

         ELFOGADTA EZT A HATÁROZATOT:
   1. cikk
   A Politikai és Biztonsági Bizottság Nigel THOMAS főhadbiztost nevezi ki az Európai Unió afganisztáni rendfenntartó missziójának misszióvezetőjévé a 2010. május 31-től az új misszióvezető kinevezéséig tartó időszakra.
   2. cikk
   Ez a határozat az elfogadásának napján lép hatályba.
   Ezt a határozatot az új misszióvezető kinevezéséig kell alkalmazni.

      Kelt Brüsszelben, 2010. május 18-án.

            a Politikai és Biztonsági Bizottság részéről

            az elnök

         C. FERNÁNDEZ-ARIAS

      (1)  HL L 123., 2010.5.19., 4. o.


title: A Tanács határozata (1992. december 14.) a tenyésztés céljából tartott állatok védelméről szóló európai egyezményhez csatolt módosító jegyzőkönyv elfogadásáról

text:
Fontos jogi nyilatkozat

|

31992D0583

Hivatalos Lap L 395 , 31/12/1992 o. 0021 - 0024 finn különkiadás fejezet 3 kötet 47 o. 0133  svéd különkiadás fejezet 3 kötet 47 o. 0133

		A Tanács határozata(1992. december 14.)a tenyésztés céljából tartott állatok védelméről szóló európai egyezményhez csatolt módosító jegyzőkönyv elfogadásáról(92/583/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre és különösen annak 43. cikkére,tekintettel a Bizottság javaslatára,tekintettel az Európai Parlament véleményére [1],tekintettel a Gazdasági és Szociális Bizottság véleményére [2],mivel a 78/923/EGK határozattal [3] a Közösség jóváhagyta a tenyésztés céljából tartott állatok védelméről szóló európai egyezményt (a továbbiakban egyezményt); mivel a Közösség letétbe helyezte jóváhagyó okiratát;mivel az Európa Tanács Miniszteri Bizottsága az állattenyésztés műszaki és tudományos fejleményeinek figyelembe vétele céljából 1991. november 15-én elfogadta az egyezmény módosító jegyzőkönyvét;mivel a tenyésztés céljából tartott állatok védelméről szóló nemzeti törvények egyenetlenségei egyenlőtlen versenyfeltételekhez vezethetnek, és következésképpen közvetett hatást gyakorolhatnak a közös piac megfelelő működésére;mivel az egyezmény a közös mezőgazdasági politika hatálya alá tartozó kérdésekkel foglalkozik;mivel a Közösség részvétele így hozzájárul ezen célkitűzések megvalósításához,mivel a módosító jegyzőkönyvet ezért el kell fogadni,A KÖVETKEZŐKÉPPEN HATÁROZOTT:1. cikkA tenyésztés céljából tartott állatok védelméről szóló európai egyezmény módosító jegyzőkönyvét a Tanács ezennel a Közösség nevében jóváhagyja.A jegyzőkönyv szövegét csatolták e határozathoz.2. cikkA módosító jegyzőkönyv 6. cikkének (4) bekezdésével összhangban jóváhagyó okiratot a Tanács elnöke helyezi letétbe.Kelt Brüsszelben, 2002. július 10-én.a Bizottság részérőlDavid Byrnea Bizottság tagja[1] HL C 337., 1992.12.21.[2] HL C 332., 1992.12.16., 24. o.[3] HL L 323., 1978.11.17., 12. o.--------------------------------------------------PROTOCOL OF AMENDMENT TO THE EUROPEAN CONVENTION FOR THE PROTECTION OF ANIMALS KEPT FOR FARMING PURPOSESPROTOCOLE D'AMENDEMENT A LA CONVENTION EUROPEENNE SUR LA PROTECTION DES ANIMAUX DANS LES ELEVAGES+++++ TIFF ++++++++++ TIFF ++++++++++ TIFF +++++--------------------------------------------------


title: A Tanács 2006/866/KKBP határozata ( 2006. november 30. ) az Európai Unió Megfigyelő Missziója (EUMM) misszóvezetője megbízatásának meghosszabbításáról

text:
               1.12.2006

               HU

               Az Európai Unió Hivatalos Lapja

               L 335/47

      A TANÁCS 2006/866/KKBP HATÁROZATA

   (2006. november 30.)
   az Európai Unió Megfigyelő Missziója (EUMM) misszóvezetője megbízatásának meghosszabbításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre, és különösen annak 23. cikke (2) bekezdésére,
   tekintettel az Európai Unió Megfigyelő Missziója (EUMM) mandátumának meghosszabbításáról szóló, 2002. november 25-i 2002/921/KKBP tanácsi együttes fellépésre (1), és különösen annak 5. cikke (1) bekezdésére,
   mivel:

               (1)

               A Tanács 2005. november 21-én elfogadta Maryse DAVIET, az Európai Unió Megfigyelő Missziója (EUMM) misszióvezetője megbízatásának meghosszabbításáról szóló 2005/808/KKBP határozatot (2). Az említett határozat értelmében Maryse DAVIET megbízatása 2006. december 31-én lejár.

               (2)

               2006. november 30-án a Tanács elfogadta az Európai Unió Megfigyelő Missziója (EUMM) mandátumának 2007. december 31-ig történő meghosszabbításáról és módosításáról szóló 2006/867/KKBP együttes fellépést.

               (3)

               Az EUMM misszióvezetőjének megbízatását ezért ugyancsak meg kell hosszabbítani,

         A KÖVETKEZŐKÉPPEN HATÁROZOTT:
   1. cikk
   Az EUMM misszióvezetőjének, Maryse DAVIET-nek a megbízatása 2007. december 31-ig meghosszabbításra kerül.
   2. cikk
   Ez a határozat az elfogadásának napján lép hatályba.
   3. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2006. november 30-án.

            a Tanács részéről

            az elnök

         L. HYSSÄLÄ

      (1)  HL L 321., 2002.11.26., 51. o. A legutóbb a 2005/807/KKBP együttes fellépéssel (HL L 303., 2005.11.22., 61. o.) módosított együttes fellépés.

      (2)  HL L 303., 2005.11.22., 62. o.